system
Răspunde în limba română, în stilul Wikipedia, cat mai corect gramatical.
user
Ce poți spune pe larg despre Teodora Ungureanu?
assistant
Teodora Ungureanu () este o antrenoare și arbitră internațională de gimnastică artistică, respectiv o fostă gimnastă română de talie mondială, medaliată la Jocurile Olimpice de vară din 1976 (Montreal, Canada).

Biografie sportivă 

Teodora a început gimnastica la Clubul Școlar Reșița. În 1971 se înscrie la școala de gimnastică de la Onești, condusă de Béla Károlyi și soția sa, Marta Károlyi. La primele Campionate Naționale la care a participat, în 1971, s-a clasat pe primul loc în concursul de la individual compus la categoria copii.

Deși a fost o gimnastă cu multe calități, reușind să câștige medalii la Cupa Mondială și concursuri internaționale, performanțele sale au fost adesea umbrite de cele ale celebrei colege de echipă, Nadia Comăneci, clasîndu-se pe locul al doilea, după Nadia, la mai multe ediții ale Campionatelor Naționale 

La Jocurile Olimpice de vară din 1976 a ratat cu puțin câștigarea medaliei de bronz la individual compus, clasându-se în final pe locul patru. Cu toate acestea, reușește să își adauge în palmares, pe lângă medalia de bronz din concursul  pe echipe, alte două medalii în finalele pe aparate: bronz la bârnă și argint la paralele inegale.

În 1978 se mută la clubul sportiv Dinamo București. La ultima competiție la care participă, Jocurile Mondiale Universitare din 1979 (Mexico City, Mexic), câștigă medalia de aur la individual compus. 

După retragerea din activitatea competițională, se înscrie la Academia Națională de Educație Fizică și Sport din București.

Viață personală 

În 1980 s-a căsătorit cu gimnastul român Sorin Cepoi și împreună au o fiică, Adriana. Teodora și soțul său lucrează o perioadă  în cadrul trupei de circ Cornea, după care se mută în Franța unde antrenează timp de opt ani, iar din 1993 se stabilesc în SUA. 

În prezent, Teodora și soțul său conduc clubul de gimnastică “Dynamic Gymnastics”, statul New York, SUA. Totodată, Teodora arbitrează și diverse concursuri de gimnastică.

În 2001, este inclusă în International Gymnastics Hall of Fame.

Palmares

Legături externe 

 
 Bio at romanian-gymnastics.com
 International Gymnastics Hall of Fame Teodora Ungureanu
 List of competitive results at Gymn Forum
 Whatever Happened to Teodora Ungureanu? 
 Profile at GymnasticaBio.com 
  

Nașteri în 1960
Nașteri pe 13 noiembrie 
Antrenori americani
Antrenori români
Antrenori de gimnastică români
Arbitri de gimnastică români
Echipa română de gimnastică artistică la Jocurile Olimpice din 1976
Gimnaști la Jocurile Olimpice de vară din 1976
Gimnaști olimpici români
Gimnaste române
Medaliați olimpici cu argint români
Medaliați olimpici cu bronz români
Români americani
Sportivi români în viață
Români expatriați în Franța
Români expatriați în Statele Unite ale Americii
Reșițeni
Cetățeni naturalizați ai Statelor Unite ale Americii
Sportivi americani în viață